
DAŽNIAUSIAI UŽDUODAMI KLAUSIMAI APIE  SOCIALINIO IR BENDRUOMENINIO VERSLO VYKDYMO PROJEKTUS


Trumpiniai:
Gairės - Socialinio ir bendruomeninio verslo vykdymo projektų, pateiktų pagal Lietuvos žemės ūkio ir kaimo plėtros 2023–2027 metų strateginio plano intervencines priemones, gairės, patvirtintos Lietuvos Respublikos žemės ūkio ministro 2023 m. lapkričio 13 d. įsakymu Nr. 3D-736 „Dėl Socialinio ir bendruomeninio verslo vykdymo projektų, pateiktų pagal Lietuvos žemės ūkio ir kaimo plėtros 2023–2027 metų strateginio plano intervencines priemones gairių patvirtinimo“ (TAR, 2023-11-13, Nr. 21882)
Socialinio verslo subjekto statuso įgijimo ir netekimo tvarkos aprašas  - Socialinio verslo subjekto statuso įgijimo ir netekimo tvarkos aprašas, patvirtintas Ekonomikos ir inovacijų ministro 2024 m. spalio 9 d. įsakymu Nr. 4-532 „Dėl Socialinio verslo subjekto statuso įgijimo ir netekimo tvarkos aprašo patvirtinimo“ (TAR, 2024-10-09, Nr. 17685)
Pareiškėjas – socialinio ir (ar) bendruomeninio projektų pareiškėjas.
Projektas – socialinio verslo ir (ar) bendruomeninio verslo projektas.


	Eil. Nr.
	Klausimas 
	Paaiškinimas

	1.
	Ar Pareiškėjas, teikdamas Paraišką VVG jau turi turėti socialinio verslo statusą pagal Socialinio verslo subjekto statuso įgijimo ir netekimo tvarkos aprašą?

	Taip.   Pareiškėjai teikdami paraiškas tiek pagal LEADER, tiek pagal Sumanių kaimų priemones, turi turėti Inovacijų agentūros suteiktą socialinio verslo subjekto  statusą. 
Socialinio verslo subjekto statusą išduoda VŠĮ Inovacijų agentūra šiuo adresu:  https://socialinisverslas.inovacijuagentura.lt/socialinio-verslo-statuso-igijimas/. 
Susipažinti su dažniausiai užduodamais klausimais apie socialinio verslo statuso įgijimą galite rasti šiuo adresu:
https://socialinisverslas.inovacijuagentura.lt/dazniausiai-uzduodami-klausimai-apie-socialinio-verslo-statuso-igijima/

	2.
	Pagal Gairių 5 punktą, visi tinkami socialinio ir (ar) bendruomeninio verslo pareiškėjai, teikiantys Projektų paraiškas, turi atitikti SVV įstatyme socialiniam verslui taikomas sąlygas ir turėti socialinio verslo subjekto statusą, kaip nustatyta Apraše.

Kodėl bendruomenei, kai ji dar nevykdo veiklos reikia socialinio verslo statuso? 

	Socialinio verslo statusas išduodamas ir naujoms bendruomenėms ar socialinio verslo kūrėjams. 
 Socialinio verslo statusas kuriant bendruomeninį verslą reikalingas, kadangi socialinis verslas ir bendruomeninis verslas yra labai artimi, nes jie abu remiasi principu, kad ekonominė veikla turi kurti ne tik pelną, bet ir naudą žmonėms bei vietovei. Jie abu:
•	siekia visuomenės naudos, sprendžia socialines problemas;
•	vykdo ekonominę veiklą;
•	reinvestuoja;
•	stiprina vietos ekonomika, kuria darbo vietas;
•	remiasi bendradarbiavimu ir pan.
Atsižvelgiant į tai, keičiant Gaires buvo priimtas sprendimas statusą turėti visiems pareiškėjams kuriems yra taikomos Gairės.

	3.
	Ar socialinio verslo subjekto statusas turi būti išlaikytas visą Projekto įgyvendinimo ir kontrolės laikotarpį?
	Taip.

	4.
	Kas gali teikti socialinio verslo projektą?
	Socialinio verslo projektą, gali teikti:
· organizacija:
· įsteigta ir veikianti pagal Viešųjų įstaigų įstatymą arba Asociacijų įstatymą, kuri atitinka NVO apibrėžtį  ir turi NVO žymą (registruotą Registrų centre).
· labdaros ir paramos fondas, įsteigtas ir veikiantis pagal Labdaros ir paramos įstatymą, kuris atitinka NVO apibrėžtį ir turi NVO žymą;
· religinė bendruomenė ir bendrija, įsteigta ir veikianti  pagal Religinių bendruomenių įstatymą, kuri atitinka NVO apibrėžtį ir turi NVO žymą.

· privatus juridinis asmuo (pvz., UAB, MB ir kt.), jau veikiantis ir turintis patirties  socialinio verslo subjektas, kuris:
·  anksčiau įgyvendino socialinio verslo projektą, ir jo kontrolės laikotarpis jau pasibaigęs, 
arba
·  socialinį verslą vykdo ne mažiau kaip 5 metus iki paraiškos pateikimo (vertinama pagal steigimo dokumentus).
     
· juridinis asmuo, neįvardytas Gairių 10.1.1 papunktyje, pvz. organizacija neturinti NVO žymos, privatus juridinis asmuo (UAB, MB, AB ir kt. pvz. socialinį verslą vykdo ne 5 metus, bet 2 metus ir pan.):
· į kurio valdymą įtraukta bent viena organizacija (pvz. asociacija, bendruomenė ar kt.);
arba 
·  bent viena organizacija, įtraukta į socialinio verslo projektą kaip partnerė pagal jungtinės veiklos sutartį. 

	5. 
	Kas gali teikti bendruomeninio verslo projektą?
	Bendruomeninio verslo projektą gali teikti: 
· bendruomeninė organizacija, įsteigta ir veikianti pagal Lietuvos Respublikos asociacijų įstatymą, atitinkanti Lietuvos Respublikos bendruomeninių organizacijų plėtros įstatyme nustatytus reikalavimus ir projekto paraiškos pateikimo dieną turinti ne mažiau kaip 30 narių (narių sąrašas pateikiamas su projekto paraiška);
· [bookmark: part_6fc42845f186416f87ab62ea4dd36850]kaimo bendruomenė, įsteigta ir veikianti pagal Lietuvos Respublikos asociacijų įstatymą ar Lietuvos Respublikos viešųjų įstaigų įstatymą ir atitinkanti Lietuvos Respublikos žemės ūkio, maisto ūkio ir kaimo plėtros įstatyme nustatytus reikalavimus. 
Tuo atveju, kai pareiškėjas yra kaimo bendruomenė, įsteigta ir veikianti pagal Lietuvos Respublikos viešųjų įstaigų įstatymą, jos pagrindinis steigėjas ir (ar) dalininkas, turintis ne mažiau kaip 51 proc. dalių (vertinama pagal VĮ Registrų centro juridinių asmenų registrą  ir juridinių asmenų dalyvių informacinės sistemos duomenis duomenis), turi būti bendruomeninė organizacija, kuri įsteigta ir veikianti pagal Lietuvos Respublikos asociacijų įstatymą, atitinkanti Lietuvos Respublikos bendruomeninių organizacijų plėtros įstatyme nustatytus reikalavimus ir projekto paraiškos pateikimo dieną turinti ne mažiau kaip 30 narių (narių sąrašas pateikiamas su projekto paraiška);
 


	6. 
	Ar gali bendruomenes vienijanti organizacija priskirta bendruomeninei organizacijai ar kaimo bendruomenei teikti bendruomeninio verslo projektą?
	Ne, negali. 
Bendruomenes vienijanti organizacija galėtų būti laikoma tinkamu bendruomeninio verslo projekto pareiškėju tik tuo atveju, jeigu ji atitiktų Lietuvos Respublikos bendruomeninių organizacijų plėtros įstatyme nustatytą bendruomeninės organizacijos sąvoką. Vien tai, kad organizacija vienija kelias bendruomenes, savaime neužkerta kelio ją laikyti bendruomenine organizacija. Tačiau jeigu bendruomenių sąjungos nariai yra kiti juridiniai asmenys (bendruomeninės organizacijos), o ne gyvenamosios vietovės bendruomenės gyventojai (jų atstovai), negali būti laikoma bendruomenine organizacija šio įstatymo prasme.

	7.
	Ar socialinio verslo projekto pareiškėju gali būti VŠĮ, kurį įsteigė      1 ir daugiau fizinių asmenų? 
	Taip, gali būti. Pažymėtina, kad socialinio verslo pareiškėjas taip pat turi atitikti 10.1 p. numatytas specialiąsias tinkamumo sąlygas. 

[bookmark: bookmark=id.bgki10m7u5go]


	8. 
	Socialinio verslo projektą teikia pareiškėjas VŠĮ, turinti tik vieną steigėją - fizinį asmenį, bei NVO žymą ir gavusi Socialinio verslo statusą - tuomet atitinka 10.1.1. - intensyvumas 95 proc. ar 65 proc.?
	Pagal Vietos projektų, įgyvendinamų bendruomenių inicijuotos vietos plėtros būdu, administravimo taisyklių 20.20. papunktį, viešųjų juridinių asmenų vietos projektai, kai jų steigėjas ir (ar) vietos projekto paraiškos pateikimo dieną vienintelis dalyvis yra vienas fizinis asmuo, finansuojami privatiems juridiniams asmenims taikomu intensyvumu. Intensyvumas iki 65 proc.

	9.
	Socialinio verslo projektą teikia pareiškėjas VŠĮ, turinti 2 steigėjus - fizinius asmenis, bei NVO žymą ir gavusi Socialinio verslo statusą - tuomet atitinka 10.1.1. - intensyvumas 95 proc.?
	Taip. Intensyvumas iki 95 proc.

	10.
	Pavyzdys: socialinio verslo projektą teikia pareiškėjas MB, su partnere kaimo bendruomene, atitinkančia 10.2.2.2. papunktį, sudaryta jungtinės veiklos sutartis ir joje aptartos dalijimosi investicijomis sąlygos - 95 proc.?
	Taip. Intensyvumas iki 95 proc.

	11.
	Jeigu pagal Gairių pakeitimą tinkami socialinio verslo projektų pareiškėjai MB ir UAB, o VPS nurodyta, kad pareiškėjai tik nevyriausybinės organizacijos, norėdami tai pritaikyti turėtume keisti VPS?
	Taip, jeigu būtų toks poreikis, reikėtų daryti VPS pakeitimą. 

	12.
	Pagal Gairių 12 punktą, reikalinga gauti 50 proc. pajamų iš projekte numatytos ekonominės veiklos.
Ar šį punktą įgyvendins Pareiškėjai, kurie yra akredituoti arba parduodantys socialines paslaugas savivaldybėms ne konkurso būdu?

	Pareiškėjai, atitinkantys Gairių nuostatas yra tinkami. 
Pareiškėjas turi gauti 50 proc. pajamų  iš paslaugų pardavimo rinkoje. Jei savivaldybė pirktų paslaugas ne konkurso būdu ar tai būtų gaunamos lėšos funkcijoms vykdyti, tai nebūtų laikoma, kad pajamos buvo gautos iš paslaugų pardavimo rinkoje (ekonominės veiklos). Tokiu atveju Pareiškėjai turėtų ieškoti papildomų pajamų šaltinių iš rinkos.

	13.
	Ar Pareiškėjas turi teikti atskiras ataskaitas ir skirtingais laikotarpiais: Nacionalinei mokėjimo agentūrai prie Žemės ūkio ministerijos už kalendorinius metus, o VŠĮ Inovacijų agentūrai kas 12 mėnesių nuo statuso įgijimo dienos?
	Taip, Pareiškėjas turės teikti dvi skirtingas ataskaitas vieną VŠĮ Inovacijų agentūrai dėl socialinio verslo subjekto statuso išlaikymo, ir kitą NMA dėl Projektų įgyvendinimo ataskaitos. Duomenys ir rodikliai jose gali skirtis dėl duomenų pateikimo skirtingo laikotarpio.  


	14.
	Kodėl skiriasi pelno reinvestavimo procentai nustatyti  Gairėse (80 proc. arba 100 proc.) ir Socialinio verslo subjekto statuso įgijimo ir netekimo tvarkos apraše (50 proc. (jeigu jo yra)?
	Gairėse numatytas skirtingas nuo Socialinio verslo subjekto statuso įgijimo ir netekimo tvarkos apraše numatyto reinvestavimo procentas nustatytas atsižvelgiant į ŽŪM finansuojamų projektų aukštą paramos intensyvumą. Pagal SP priemonę „Sumanieji kaimai“ Projektui įgyvendinti intensyvumo normos siekia  iki 85 proc. tinkamų finansuoti išlaidų ir pagal  „Bendruomenių inicijuota vietos plėtra (LEADER)“ iki 95 proc. tinkamų finansuoti išlaidų. 
Viešųjų juridinių asmenų tikslas nėra pelno siekimas, jų tikslas yra  tenkinti viešuosius interesus (valstybės ir savivaldybės įmonės, valstybės ir savivaldybės įstaigos, viešosios įstaigos, religinės bendruomenės ir t. t.).  Pelnas (pajamos) negali būti skiriamas dalininkams, nariams ar steigėjams. Visas veiklos rezultatas turi būti panaudotas įstatuose numatytiems viešiesiems tikslams. Tai reiškia, kad visas gautas pelnas (100 proc.) privalo būti reinvestuojamas socialinio ir (ar) aplinkosauginio poveikio tikslams ir rodikliams pasiekti (paslaugų plėtrą, infrastruktūrą, socialinę misiją ir pan.).
Juridiniams asmenims, rengiantiems socialinio verslo projektus  ne mažiau kaip 80 proc. gautų pajamų numatytas reinvestavimas, tam, kad juridinis asmuo galėtų būti socialiniu verslu. Tai užtikrina verslo skaidrumą ir pasitikėjimą: socialinį ir (ar) aplinkosauginį poveikį,  palieka investuotojams motyvaciją,  neuždaro kelio inovatyviems modeliams.









